**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO PERDAVIMO MOLĖTŲ RAJONO SAVIVALDYBĖS ADMINISTRACIJAI**

2018 m. gegužės    d. Nr. B1

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, 20 punktu, Molėtų rajono savivaldybės tarybos 2018 m. kovo 29 d. sprendimu Nr. B1-79 „Dėl sutikimo reorganizuoti savivaldybės biudžetines įstaigas Molėtų švietimo centrą ir Molėtų pedagoginę psichologinę tarnybą“, atsižvelgdama į Molėtų pedagoginės psichologinės tarnybos 2018 m. gegužės 2 d. raštą Nr. SD-15 „Dėl turto perdavimo“, Molėtų pedagoginės psichologinės tarnybos direktoriaus 2018 m. gegužės d. 22 d. įsakymą Nr. V-13 „Dėl savivaldybės turto pripažinimo nereikalingu naudoti Molėtų pedagoginės psichologinės tarnybos veiklai“,

Molėtų rajono savivaldybės taryba n u s p r e n d ž i a:

1. Perduoti, pasibaigus Molėtų pedagoginės psichologinės tarnybos veiklai, Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų pedagoginės psichologinės tarnybos patikėjimo teise valdomą nekilnojamąjį turtą - administracinį pastatą (registro Nr. 90/18662, unikalus Nr. 6294-0000-2010, plane pažymėtas 1B1p, bendras plotas – 163,10 kv. m), esantį Molėtų r. sav., Molėtų m., P. Cvirkos g. 1. Pastato įsigijimo vertė – 70365,79 Eur, likutinė vertė 2018 m. gegužės 1 d.– 63861,44 Eur.
2. Įgalioti Molėtų pedagoginės psichologinės tarnybos direktorę Ramunę Vidžiūnienę pasirašyti šio sprendimo 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras